《奉和仆射相公送东川李支使归使府夏侯相公》
唐代·薛逢

两地交通布政和，上台深喜使星过。欢留白日千钟酒，

调入青云一曲歌。寒柳翠添微雨重，腊梅香绽细枝多。

平津万一言卑散，莫忘高松寄女萝。

作者简介：薛逢，字陶臣，蒲洲河东（今山西永济县）人，会昌元年（公元八四一）进士。历侍御史、尚书郎。因恃才傲物，议论激切，屡忤权贵，故仕途颇不得意。《全唐诗》收录其诗一卷。《旧唐书》卷一九零，《新唐书》卷二零三皆有传。